Lausuntopyyntö oikeusapupiireistä, oikeusaputoimistojen toimipaikoista ja edunvalvonta-alueista

164/01.017/2013

KHALL § 195	
Oikeusministeriö pyytää lausuntoa valmisteilla olevasta oikeusministeriön asetuksesta, jossa säädetään oikeusapupiireistä, oikeusaputoimistojen toimipaikoista ja edunvalvonta-alueista.

Asetusluonnoksen mukaan oikeusaputoimistojen hallinnollinen yhdistäminen vähentää näiden toimistojen haavoittuvuutta, hallinto kevenee ja henkilöstön työtehtävien järjestelymahdollisuudet lisääntyvät. Muutoksen tavoitteena on keskittää hallintoa, jolloin varsinaiseen oikeusapupalveluun jää mahdollisimman paljon voimavaroja.

Lisäksi esitetään, että uusien muodostettavien oikeusaputoimistojen nimet määräytyisivät lähtökohtaisesti maakuntapohjaisesti, kuten useissa muissakin valtion virastoissa on tehty.

Kankaanpään ja Porin oikeusaputoimistot yhdistetään ja muodostetaan Satakunnan oikeusaputoimisto. Kankaanpään oikeusaputoimiston Ikaalisten toimipaikka esitetään siirrettäväksi Pirkanmaan oikeusaputoimistoon.

Esityksessä todetaan, että muutoksessa asiakkaiden saamat palvelut säilyvät vähintään nykyisellä tasolla. Valtion oikeusaputoimistojen toimipaikat ja niiden henkilöstö säilyvät nykyisenä. Toimipaikkoja ei tämän esityksen yhteydessä lakkauteta eikä henkilöstövähennyksiä tehdä.

Esityslistan liitteet:	Oikeusministeriön lausuntopyyntö 12.4.2013.

	Valmistelija kaupunginsihteeri Mika Hatanpää

Valmistelijan ehdotus:	Kaupunginhallitus korostaa sitä, että asiakkaiden saamat palvelut säilytetään vähintäänkin nykyisellä tasolla, eikä oikeusaputoimistojen toimipaikkoja lakkauteta. Myös edunvalvonta-asiakkaiden asiointimahdollisuus on tärkeää säilyttää nykyisessä toimipaikassa. 

	Hallinnon kehittämisessä on aina ensisijaisesti turvattava kansalaisten palvelut tasapuolisesti, niin että kaikkia palvelujen käyttäjiä kohdellaan mahdollisimman tasapuolisesti. 

Kaupunginjohtajan esitys:	Kaupunginhallitus hyväksyy valmistelijan ehdotuksen.

Päätös:	Esitys hyväksyttiin.

Täytäntöönpano:	Oikeusministeriö

Lisätietoja antaa:	Kaupunginsihteeri Mika Hatanpää, 044 577 2213
_____________________

	Asianmukaisesti allekirjoitetusta ja tarkastetusta pöytäkirjasta kirjoitetun otteen oikeaksi todistan sekä samalla lähetän otteen
	Oikeusministeriön tiedoksi ja noudatettavaksi.

	Kankaanpäässä  21.5.2013    	Viran puolesta:

				Mika Hatanpää
				pöytäkirjanpitäjä